  Анжелика Тихонова корреспондент Удмуртилэн тӧроез Александр Соловьёв ваньбур кусыпъёсъя выль министрен тодматӥз. Министр луиз Ижкар администрациысь куд-ог управлениосты азьвыл чаклась Степан Корепанов-Камский. Улосэнымы кивалтӥсь удысэтлэн выль тӧроеныз резиденцияз сяме пырем аппарат кенешонын вордӥськонэ, 6-тӥ южтолэзе, тодматӥз. «Пумиталэ Удмурт Элькунысь ваньбур герӟетъёсъя выль министрез – Корепанов-Камский Степан Михайлович», - шуиз Александр Соловьёв. Со выль юнматэм кивалтӥсьлы пайдалыко ужаны сӥзиз. ВАТСАН Степан Михайлович Корепанов-Камский 1982-тӥ арын 11-тӥ толсуре Ижкарын вордӥськиз. 2004-тӥ но 2006-тӥ аръёсы «Механизация переработки сельскохозяйственной продукции» (квалификациез – инженер) но «Экономика и управление на предприятии АПК» (квалификациез – экономист-менеджер) ӧнеръёсъя Гурт возёсъя кун академиез йылпумъяз.  2005-тӥ—2011-тӥ аръёсы — «Байкал-Инвест» ООО-лэн быдэсъясь директорез;  2011-тӥ—2015-тӥ аръёсы — Ижкар администрациысь Ваньбур кусыпъёсъя управлениен кивалтӥсьлэн воштӥсез;  2015-тӥ арысен — Ижкар администрациысь Ваньбур кусыпъёсъя управлениен кивалтӥсь;  2016-тӥ арысен — Ижкар администрацилэн тӧроезлэн воштӥсез. Тегъёс: Политика Ижкар АлександрСоловьёв кивалтэт ужасьёс  